Hljómsveitarmeðlimir eru tónlistarmenn og ekki sérfróðir í bókhaldi og alþjóðlegum viðskiptum – hvað þá í framtalsgerð og skattskilum . Í ljósi málsatvika fæ ég ekki séð hvernig það verður hægt og þess vegna veldur það vonbrigðum að embætti Héraðssaksóknara hafi tekið ákvörðun um ákærur á hendur þeim , “ segir Bjarnfreður . Auglýsing Ákærðir fyrir að greiða ekki tugi milljóna í skatt Í umfjöllun RÚV um málið segir að fjórir núverandi og fyrrverandi liðsmenn hljómsveitarinnar séu ákærðir fyrir skattsvik . Georg Holm , bassaleikari sveitarinnar , er ákærður fyrir að hafa ekki greitt tekjuskatt upp á 35 milljónir og fjármagnstekjuskatts upp á 9,5 milljónir . Kjartan Sveinsson , sem hætti í hljómsveitinni fyrir sex árum , er einnig ákærður . Hann er sagður hafa komist hjá því að greiða tekjuskatt upp á rúmar 18 milljónir vegna tekna hans . Orri Páll Dýrason , sem hætti í Sigur Rós í október síðastliðnum , er ákærður fyrir að hafa komist hjá greiðslu tekjuskatts upp á 36 milljónir og fjármagnstekjuskatt upp á 9,5 milljónir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .